崑山縣_(南梁)

崑山縣 ， 中國舊縣名 ， 在今江蘇省蘇州市和上海市境 。 崑山市的前身 。 秦漢時 ， 爲婁縣地 。 南梁時 ， 置信義縣 ， 再分信義縣置崑山縣 。 得名於縣境的崑山 ， 今名小崑山 （ 在上海市松江區境 ） 。 隋滅南陳 ， 廢崑山縣 。 開皇十八年 （ 598年 ） ， 復置崑山縣 ， 屬吳郡 。 唐朝時 ， 屬蘇州 、 吳郡 ， 爲望縣 。 天寶十年 （ 751年 ） ， 吳郡太守趙居貞奏請以崑山縣 、 嘉興縣 、 海鹽縣置華亭縣 。 五代時 ， 隨蘇州屬吳越 。 北宋政和年間 ， 蘇州升爲平江府後 ， 仍隸之 ， 爲望縣 。 元朝時爲崑山州 。 明朝洪武二年 （ 1369年 ） ， 降爲崑山縣 ， 屬蘇州府 。 清朝雍正二年 （ 1724年 ） ， 分出新陽縣 。 考評 ： 疲 、 難 。 1949年後 ， 歷屬蘇州專區 、 蘇州地區 、 蘇州市 。 1989年 ， 撤縣設市 ， 是爲崑山市 。